b'\n_START_ARTICLE_\n\xc5\xbdupnija Ren\xc4\x8de\n_START_SECTION_\nZgodovina\n_START_PARAGRAPH_\nPrvi du\xc5\xa1ni pastir se v Ren\xc4\x8dah omenja leta 1288 in sicer kot kaplan, cerkev sv. Mohorja in Fortunata pa se v pisnih virih prvi\xc4\x8d omenja leta 1470._NEWLINE_O izvoru \xc5\xbeupnije ni znano veliko, sprva naj bi bila del \xc5\xa1empeterske pra\xc5\xbeupnije ali pa \xc5\xbeupnije Miren, ki se prvi\xc4\x8d omenjata leta 1247. Zemljepisna lega govori v prid \xc5\xa1empeterski pra\xc5\xbeupniji, v dokumentih iz 15. stoletja pa je zaslediti, da se je leta 1488 in 1508 mirenski \xc5\xbeupnik prito\xc5\xbeil gori\xc5\xa1kemu glavarju, ker je kaplan kaplanijo odtegnil od mati\xc4\x8dne mirenske cerkve. _NEWLINE_V 1. polovici 17. stoletja so se v kaplaniji za\xc4\x8dele voditi mati\xc4\x8dne knjige. \xc5\xbdupnija pa je bila ustanovljena \xc5\xa1ele v 18. stoletju.'